**CONVENI DE COOPERACIÓ EDUCATIVA PER A LA REALITZACIÓ DE PRÀCTIQUES ACADÈMIQUES EXTERNES CURRICULARS A LA PRÒPIA UPC**

D’una part, la Sra. Nuria Garrido Soriano, vicerectora de Docència i Estudiantat de la Universitat Politècnica de Catalunya, nomenada per Resolució del rector número 1373/2017, de 13 de desembre que, per delegació del rector, exerceix la competència per subscriure convenis marc de programes de cooperació educativa, d’acord amb la Resolució 122/2020, de 28 de gener, de delegació de competències (publicada al DOGC núm. 8082 de 11.3.2020), i amb domicili social al c/Jordi Girona, 31 de Barcelona (08034) i amb NIF número Q-0818003F.

De l’altra, Nom, Cognoms, càrrec i centre docent (el Sr. XXX, director de l’Escola Tècnica Superior), per delegació del rector, exerceix la competència per subscriure aquest conveni específic de programes de cooperació educativa per a la realització de pràctiques acadèmiques externes, d’acord amb la Resolució 122/2020, de 28 de gener, de delegació de competències (publicada al DOGC núm. 8082 de 11.3.2020), i amb domicili social al c/Jordi Girona, 31 de Barcelona (08034) i amb NIF número Q-0818003F.

De l’altra, nom del responsable de la unitat, com a responsable de unitat bàsica amb seu a campus/edifici, telèfon Núm. Telèfon i adreça electrònica adreça electrònica.

I, de l’altra, Nom i cognoms de l’estudiant/a, amb el DNI DNI , i núm. d ’afiliació a la Seguretat Social núm. afiliació Seguretat Social, data de naixement data de naixement, lloc de naixement lloc de naixement , província de naixement província de naixement, nacionalitat nacionalitat i domicili a Domicili: Carrer, número, pis porta població i codi postal, telèfon Núm. Telèfon i adreça electrònica adreça electrònica, matriculat/ada als estudis de Estudis.

Les parts es reconeixen la capacitat legal necessària per formalitzar aquest conveni i manifesten que, en el marc del Reial decret 592/2014, de 11 de juliol (BOE 184, 30.07.2014), pel qual es regulen les pràctiques acadèmiques externes dels estudiants universitaris, subscriuen aquest document i acorden:

**Primer**. L'objecte d'aquest conveni és establir el marc regulador de les relacions entre l’estudiant/a i la UPC en el qual s'han de desenvolupar les pràctiques acadèmiques curriculars. L'estudiant/a ha de dur a terme aquestes pràctiques de conformitat amb el projecte formatiu detallat a l'annex 1 d'aquest conveni, en el qual s'inclouen els objectius educatius i les activitats que cal realitzar.

**Segon:** L’estudiant/a que participa en aquest conveni ha estat seleccionat/ada i compleix els requisits establerts en el Reial decret 592/2014, la Normativa de pràctiques acadèmiques externes de la UPC (aprovada pel Consell de Govern de 2 de maig de 2012) i les normatives pròpies del seu centre docent. Aquests documents es poden trobar a la pàgina web <http://www.upc.edu/cce>.

**Tercer**. El nombre total d'hores de dedicació de l'estada de pràctiques és de XXX, les quals s’han de realitzar en el període comprès entre data inicial i data final, en l’horari previst entre les 00:00 i les 00:00 hores, i a Indicar el lloc(Laboratori, Unitat), en la modalitat Curricular Obligatòria/Curricular Optativa i dedicació:

|  |  |  |
| --- | --- | --- |
|  | **Dedicació setmanal** | **Ajut estudi brut mensual** |
|  |  5 hores | 175 euros |
|  | 10 hores | 350 euros |
|  | 15 hores | 525 euros |
|  | 20 hores | 700 euros |

La UPC abonarà les mensualitats establertes directament a l’estudiant/a, al compte corrent XXXX – XXXX – XX –XXXXXXXXX. El projecte que finança aquestes quantitats és XXXXXX, i centre gestor XXXXXX. Aquestes quantitats estan sotmeses a una retenció mínima del 2 % d’IRPF, de conformitat amb el Reial decret 439/2007, de 30 de març.

Els drets i deures de l’estudiant/a són els que estableix l’article 9 del Reial decret 592/2014.

L'estudiant/a es compromet a incorporar-se a la unitat bàsica en la data inicial acordada, a complir els horaris previstos i a respectar les normes fixades per la unitat bàsica, així com a mantenir amb el tutor/a la relació necessària per aconseguir dur a terme l'estada de pràctiques. Així mateix, l'estudiant/a es compromet a tractar amb absoluta confidencialitat la informació interna de la unitat bàsica on desenvolupa l'estada de pràctiques i a guardar el secret professional sobre les seves activitats, tant durant l'estada com un cop l'hagi finalitzada.

El calendari i l'horari previstos per fer la pràctica han de ser compatibles amb l'activitat acadèmica, formativa i de representació i participació de l'estudiant/a a la UPC.

L’estudiant/a té dret al règim de permisos següent: 1. Per exàmens, ja siguin parcials o finals. L’estudiant/a té permís tot el dia en què té lloc l’examen. 2. Per tutoria. L’estudiant/a té permís les hores indispensables per a la tutoria. 3. Per presentació de treballs acadèmics. L'estudiant/a té permís les hores indispensables per a la presentació dels treballs acadèmics. 4. Per la representació i la participació en els òrgans de govern i de representació de la UPC. L'estudiant/a té permís les hores indispensables per assistir a les sessions i per participar en els processos electorals que corresponguin. 5.Per visita mèdica. L'estudiant/a té permís les hores indispensables per assistir a la visita mèdica.

L'estudiant/a ha d'informar la unitat bàsica amb prou antelació de les absències que siguin previsibles i n’ha de presentar els justificants corresponents.

Una vegada finalitzada l’estada de pràctiques, l’estudiant/a ha d’elaborar una memòria final i presentar-la d’acord amb els procediments i calendaris establerts pel seu centre docent. Així mateix, l'estudiant/a té dret a obtenir un informe de la unitat bàsica on ha dut a terme l’estada de pràctiques en el qual s’esmenti de manera expressa l'activitat desenvolupada, la durada i el rendiment, tal com preveu l'article 9.1 del Reial decret 592/2014. L'estudiant té dret a la propietat intel·lectual i industrial de les tasques, les investigacions que ha realitzat o els resultats obtinguts en els termes establerts a la legislació reguladora de la matèria i a rebre, per part de la unitat bàsica, informació de la normativa de seguretat iprevenció de riscos laborals.

**Quart.** Les pràctiques acadèmiques realitzades en unitats bàsiques de la UPC estan exemptes d’overhead.

**Cinquè.** La unitat bàsica designa com a tutor/a Nom i cognoms del tutor/a , amb DNI DNI i amb l’adreça electrònica adreça electrònica, que ha de vetllar per la formació de l'estudiant/a i pel compliment del pla de treball, segons el projecte formatiu.

El tutor/a designat per la unitat bàsica s'ha de coordinar amb el tutor/a intern que ha designat la UPC segons el procediment establert.

La unitat bàsica es compromet a informar l'estudiant/a de l'organització iel funcionament de la unitat i de la normativa d’interès, especialment la relativa a seguretat i riscos laborals. Es pot trobar més informació a la pàgina web: https://www.upc.edu/prevencio/seguretat-higiene

La unitat bàsica es compromet, expressament, a tractar les dades de l’estudiant/a d’acord amb la normativa reguladora de les dades de caràcter personal i a facilitar a l’estudiant/a les dades necessàries perquè pugui exercir els drets d’accés, rectificació, cancel·lació i oposició.

Si el tutor/a intern de la UPC i el tutor/a designat per la unitat bàsica acorden que és necessari un informe intermedi, el tutor/a designat per la unitat bàsica l'ha d’elaborar d’acord amb els procediments i calendaris establerts pel centre docent de l’estudiant/a.

De conformitat amb l’article 13 del Reial Decret 592/2014, una vegada finalitzada l’estada de pràctiques el tutor/a de la unitat bàsica ha d’elaborar un informe final i presentar-lo d’acord amb els procediments i calendaris establerts pel centre docent de l’estudiant/a.

**Sisè.** La Universitat Politècnica de Catalunya designa com a tutor/a Nom i cognoms del tutor/a de la Universitat Politècnica de Catalunya, amb DNI DNI i amb l’adreça electrònica adreça electrònica, que ha de vetllar perquè el projecte formatiu es desenvolupi correctament i ha de dur a terme el procés avaluador de les pràctiques de l’estudiant/a tutelat, d’acord amb el que estableix l’article 15 del Reial decret 592/2014.

El tutor/a designat per la UPC té els drets i els deures recollits a l'article 12 del Reial decret 592/2014.El tutor/a designat per la UPC s'ha de coordinar amb el tutor/a designat per la unitat bàsica segons el procediment establert.

Un cop finalitzada la pràctica, el centre docent ha d’emetre un document que acrediti que s’ha realitzat, en els termes establerts a l’article 16 del Reial Decret 592/2014.

**Setè.** La realització de l'estada de pràctiques no suposa que les parts hagin d’assumir cap obligació més enllà de les estrictament establertes en aquest document i, en cap cas, no implica cap relació laboral entre l'estudiant/a i la unitat bàsica, tal com estableix l'article 2.3 del Reial decret 592/2014.

**Vuitè.** L’estudiant/a que signa aquest conveni queda cobert per l’assegurança de responsabilitat civil subscrita per la UPC. En la data de subscripció d’aquest conveni l’estudiant/a acredita que té subscrita una pòlissa d’assegurança d’accidents. L’assegurança escolar cobreix aquests contingències, en les condicions que s’estableixen a les disposicions legals que les regulen. Si l’estudiant/a no és beneficiari d’aquesta assegurança, queda obligat a contractar-ne una.

**Novè**. En qualsevol moment, si hi ha causes que ho justifiquen, es pot rescindir aquest conveni per iniciativa de qualsevol de les parts. En tot cas, aquest conveni queda rescindit en el moment en què l’estudiant/a finalitza els estudis.

**Desè**. D'acord amb el Reglament General de Protecció de Dades (UE) 2016/679, i la Llei orgànica 3/2018, de 5 de desembre, de protecció de dades personals i garantia dels drets digitals, les parts no poden aplicar o utilitzar les dades de caràcter personal a les quals tenen accés amb fins diferents dels previstos en aquest conveni, ni les poden cedir de cap manera a altres persones o entitats, ni tan sols per conservar-les.

**Onzè**. A aquest conveni li són aplicables els mecanismes d’inclusió en el règim general de la Seguretat Social establerts pel Reial decret 1493/2011. També li és aplicable l’establert a la disposició addicional vint-i-cinquena del Reial Decret-llei 8/2014 de 4 de juliol, d’aprovació de mesures urgents per al creixement, la competitivitat i la eficiència, per pràctiques acadèmiques externes curriculars i remunerades.

**Dotzè.** Aquest conveni es subscriu a l’empara del que disposa el Reial Decret 592/2014, al qual queda sotmès tot el que s’estableix, així com també a la normativa interna de la UPC i resta de legislació que resulti aplicable.

**Tretzè**. Qualsevol controvèrsia que pugui sorgir de l'aplicació, interpretació o execució d'aquest conveni s'ha de resoldre de mutu acord entre les parts. Si això no és possible, les parts renuncien al propi fur i se sotmeten als jutjats i tribunals de Barcelona.

**Catorzè**. De conformitat amb el que estableix l'article 8 b) de la Llei 19/2013, de 9 de desembre de transparència, accés a la informació pública i bon govern (BOE núm. 295 de 10.12.2013) i l’article 14 de la Llei 19/2014, del 29 de desembre, de transparència, accés a la informació pública i bon govern (DOGC núm. 6780 de 31.12.2014), la UPC, en relació amb aquest conveni, farà pública la informació relativa a les parts signants, l’objecte, la vigència, les obligacions que assumeixen les parts, incloent-hi les econòmiques, i qualsevol modificació que es realitzi.

**Quinzè**. Per garantir-ne la validesa, tots els convenis han d'estar signats per les persones interessades i han d’estar segellats per la UPC i per la unitat bàsica.

I, perquè consti, les parts signen aquest document, per triplicat i en la data assenyalada més avall.

La vicerectora de Docència i Estudiantat El director/a o degà/degana

Nuria Garrido Soriano Nom, Cognoms

Per delegació de competència del rector P.d. delegació competència del rector

Resolució 122/2020, de 28 de gener Resolució 122/2020, de 28 de gener

(DOGC Núm. 8082 – 11.3.2020) (DOGC Núm. 8082 – 11.3.2020)

L’estudiant/a Per la unitat bàsica

Nom, Cognoms Nom, Cognoms

Barcelona, ...... de ......................... de .......................